FCA60
Escrit de demanda en què s’interposa recurs de lesivitat. (articles 43 i 45.4 LJCA)

A LA SALA CONTENCIOSA ADMINISTRATIVA 
O
AL JUTJAT CONTENCIÓS ADMINISTRATIU

...................., procurador/procuradora dels tribunals (preceptiu en cas d’adreçar-se a la Sala) / advocat/advocada de l’Il·lustre Col·legi d’Advocats de ........ (en cas d’adreçar-se al Jutjat), en nom d .................., representació que acredito mitjançant l’escriptura de poder adjunta que presento, comparec davant d’aquesta Sala / d’aquest Jutjat. 

MANIFESTO:
1.	Que en data ........ la corporació local que represento va adoptar l’acord de declarar lesiu per a l’interès general l’acte .................... (data i resum del contingut de l’acte administratiu declarat lesiu).
2.	Que, mitjançant aquest escrit, interposo recurs contenciós administratiu per a l’anul·lació de l’acte declarat lesiu.
3.	Que l’acte declarat lesiu per a l’interès públic és favorable per al Sr./Sra. ..............., qui figura en l’expedient administratiu com a persona interessada, amb domicili a ..................... .
4.	Que, de conformitat amb el que estableix l’article 45.4 de la LJCA:
a)	adjunto com a document núm. 1 l’escriptura de poder que acredita la representació amb què comparec.
b)	adjunto com a document núm. 2 la declaració de lesivitat i l’expedient administratiu instruït.
c)	adjunto com a document núm. 3 el document que acredita el compliment dels requisits exigits per interposar aquest recurs contenciós administratiu (imprescindible quan es tracta de persones jurídiques, d’acord amb les normes o estatuts que els siguin d’aplicació, excepte si s’han incorporat o inserit dins de l’escriptura de poder).
5.	Que, en aplicació del que disposa l’article 45.4 de la LJCA, i atès que dedueixo el recurs de lesivitat, l’inicio directament amb l’escrit de demanda, basada en els fets i fonaments de dret següents.

FETS
1. ...
2. ...

FONAMENTS DE DRET
FONAMENTS JURIDICOPROCESSALS
1.	Jurisdicció i competència. Article 1 de la LJCA: l’ordre jurisdiccional contenciós administratiu coneix de les pretensions que es dedueixin en relació amb l’actuació de les administracions públiques subjectes al dret administratiu. Es dedueix una pretensió de declaració de lesivitat en relació amb l’acte de ........., sobre ...........
Article 8.1 / 8.2 / 8.3 de la LJCA sobre la competència dels jutjats contenciosos administratius (o bé 9 per a les competències dels jutjats centrals, 10 per a les competències de les sales dels TSJs, 11 per a les competències de la Sala de l’AN, o 12 per a les competències de la Sala del TS) en funció de la matèria que es va dictar l’acte declarat lesiu.
2.	Capacitat processal i legitimació. Articles 18 i 19.2 de la LJCA: la corporació recurrent té capacitat processal i legitimació per demandar, ja que ...................
Legitimació passiva la té el Sr./Sra. ................., atès que l’acte declarat lesiu per a l’interès públic li és favorable.
3.	Impugnabilitat de l’acte objecte d’impugnació. Article 43 de la LJCA, per tractar-se d’un acte administratiu prèviament declarat lesiu per a l’interès públic.
4.	Pretensions que s’exerciten. Article 43 de la LJCA: la mateixa Administració autora de l’acte en pot pretendre l’anul·lació.
5.	Termini d’interposició del recurs. Article 46.5 de la LJCA: el termini per interposar el recurs de lesivitat és de dos mesos comptats des de l’endemà de la data de la declaració de lesivitat. El termini per a la interposició del recurs de lesivitat finalitza el dia ....... Aquest escrit es presenta abans de la data esmentada i, per tant, dins del termini.

FONAMENTS JURIDICOMATERIALS
6.	Fons de la qüestió. Article ........... de la ...........
 
Per tot això, 

SOL·LICITO:
1.	Que admeteu aquest escrit amb les seves còpies i els documents que hi annexo.
2.	Que tingueu per interposat recurs de lesivitat contra l’acte administratiu esmentat en la manifestació primera d’aquest escrit.
3.	Que tingueu per presentada la demanda i, una vegada fets els tràmits preceptius, dicteu sentència per la qual estimeu el recurs i anul·leu l’acte declarat lesiu.

ALTRESSÍ PRIMER DIC:	Que m’interessa la recepció a prova d’aquest procés (en aplicació del que disposa l’article 57 LJCA, la part actora pot demanar per altressí que el recurs es decideixi sense necessitat de rebre el plet a prova ni tampoc vista o conclusions), sobre els punts de fet següents: 
a)	...
b)	...

Per aquest motiu, i en compliment del que disposa l’article 60 de la LJCA, indico a continuació els mitjans de prova que, a l’empara del que disposa l’article 284 de la LEC, proposo per a la seva pràctica:

I.	Documental. Prevista a la LEC, a la qual es remet l’article 60.4 de la LJCA, consistent en els documents que s’adjunten com a núm. .... d’aquest escrit de demanda.

II.	... (per a la resta de possibles proves proposables, podeu consultar el formulari de demanda genèrica FCA22).

Per això, 

SOL·LICITO: Que tingueu per feta la sol·licitud de recepció del procés a prova, a l’empara del que disposa l’article 60.1 de la LJCA, que declareu la pertinència de la que he proposat i que ordeneu practicar-la.

ALTRESSÍ SEGON DIC: En compliment del que disposen els articles 40.1 i 41 de la LJCA entenc que la quantia d’aquest recurs és de .................. euros (000,00 €). Així ho acredito per les consideracions següents ...................

Per això, 
SOL·LICITO: Que tingueu per feta l’anterior manifestació als efectes legalment establerts.

ALTRESSÍ TERCER DIC: Que, d’acord amb el que resulta de la legalitat vigent, interessa a aquesta part que el procés es tramiti en llengua catalana en les diverses instàncies que tinguin lloc a Catalunya.

Que l’Acord de la Sala de Govern del Tribunal Superior de Justícia de Catalunya, de 26 de gener de 2010, relatiu al dret d’adopció lingüística, preveu, com a punt tercer:

“Trametre un recordatori general adreçat als jutges i magistrats de l’àmbit d’aquest Tribunal Superior en què es reiterin les seves obligacions com a garants de l’efectivitat dels drets de les parts processals en els casos en què aquestes exerceixin el seu dret d’opció lingüística i, així mateix, recomanar-los que, des del mateix moment en què es tingui per exercit el dret, es consigni tal circumstància a la caràtula del procediment, en un lloc i de manera manifesta i visible, per tal que en instàncies superiors pugui constatar-se fàcilment l’opció escollida i assegurar-ne amb això l’efectivitat”.

D’acord amb tot l’anterior, i a l’empara de l’article 9 de la Carta europea de les llengües regionals i minoritàries, de l’article 13 de la Llei 1/1998, de 7 de gener, de política lingüística, i de l’article 231 de la Llei orgànica 6/1985, d’1 de juliol, del poder judicial,

SOL·LICITO: Que les actuacions d’aquest procés es tramitin en llengua catalana.

....., ....... de/d’................. de ..............